ส่วนที่ 1

ข้อมูลสรุป

(Executive summary)

สรุปข้อมูลบริษัทที่ออกหลักทรัพย์

บริษัท พร็อพเพอร์ตี้ เพอร์เฟค จำกัด (มหาชน) ประกอบธุรกิจพัฒนาอสังหาริมทรัพย์
โดยเน้นรูปแบบโครงการหมู่บ้านจัดสรรในเขตกรุงเทพมหานครและปริมณฑลเป็นหลัก
และมีกลุ่มลูกค้าเป้าหมายอยู่ในระดับกลุ่มรายได้ปานกลางขึ้นไป สำหรับลักษณะการประกอบธุรกิจ
บริษัทจะทำการพัฒนาที่ดินและก่อสร้างบ้านจำหน่ายให้แก่ผู้บริโภคที่มีความต้องการที่อยู่อาศัย
โดยว่าจ้างผู้รับเหมาต่ออีกทอดหนึ่งเพื่อก่อสร้างบ้านตามแบบบ้านของบริษัท
และจัดส่งวิศวกรและสถาปนิกของบริษัทเข้าไปควบคุมและตรวจสอบการก่อสร้างบ้านให้เป็นไปตามมาตรฐานที่วางไว้
ลักษณะโครงการของบริษัทจะแบ่งออกเป็น 3 แบบ ได้แก่ โครงการภายใต้ชื่อ มณีรินทร์
เป็นบ้านเดี่ยวที่ระดับราคา 3-5 ล้านบาท โครงการภายใต้ชื่อ เพอร์เฟค เพลส
เป็นบ้านเดี่ยวที่ระดับราคา 4-7 ล้านบาท และ โครงการภายใต้ชื่อ มาสเตอร์พีซ
เป็นบ้านเดี่ยวที่ระดับราคา 8-15 ล้านบาทโดยสัดส่วนของรายได้จะเน้น โครงการภายใต้ชื่อ
เพอร์เฟค เพลส เป็นหลัก

ในช่วงประมาณ 20 ปีที่ผ่านมาบริษัทมีการพัฒนาอสังหาริมทรัพย์ใน 3 โซนหลัก ได้แก่ รัตนาธิเบศร์
รังสิต รามคำแหง สำหรับปี 2547 บริษัทเพิ่มทำเลใหม่อีกหนึ่งแห่งที่บริเวณ
เลียบทางด่วนเอกมัย-รามอินทรา โดยโซนใหม่ ได้เริ่มเปิดดำเนินการในปี 2547
ปัจจุบันบริษัทและบริษัทย่อยมีโครงการที่กำลังพัฒนาต่อเนื่องจากปี 2547 รวมทั้งสิ้น 11 โครงการ
ได้แก่

โครงการเพอร์เฟค เพลส – รัตนาธิเบศร์

โครงการมณียา-มาสเตอร์พีซ

โครงการมณีรินทร์ พาร์ค รัตนาธิเบศร์

โครงการมณีรินทร์ เอ็กซ์คลูซีฟพาร์ค I

โครงการมณีรินทร์-เลคแอนด์พาร์ค

โครงการเพอร์เฟค เพลส – รามคำแหง

โครงการ เพอร์เฟคเพลส การ์เด้น

โครงการเพอร์เฟคเพลส โคโลเนียล 1

โครงการ เดอะ เลคไซด์โฮม – รามคำแหง

โครงการ มาสเตอร์พีซ เอกมัย-รามอินทรา .

โครงการ เพอร์เฟค เพลส อ่อนนุช *

* โครงการบริษัทย่อย

บริษัทได้ตัดสินใจลงทุนเพิ่มในที่ดินใหม่ตั้งแต่ต้นปี 2546 เพื่อใช้พัฒนาโครงการในอนาคต
เนื่องจากเล็งเห็นว่าที่ดินในทำเลที่ดีจะมีความต้องการสูง
ประกอบกับมีการปรับราคาประเมินที่ดินใหม่ในปี 2547 ซึ่งล้วนเป็นปัจจัยที่ส่งให้ที่ดินมีราคาสูงขึ้น
ซึ่งการดำเนินการดังกล่าวเป็นผลทำให้บริษัทมีต้นทุนที่ดินต่ำ เมื่อเปรียบกับราคาประเมินที่ปรับใหม่
และยังมีที่ดินสำหรับใช้ในการพัฒนาในอนาคตได้อีก 3 ปี เป็นอย่างน้อย
บริษัทได้พัฒนาบุคลากรอย่างต่อเนื่อง สำหรับการรองรับปริมาณงานที่เพิ่มมากขั้น
ทั้งด้านการนำกลยุทธการจัดการใหม่ ๆ เช่น Six Sigma มาใช้ในการปรับองค์กร ตั้งแต่ปลายปี
2546 ต่อเนื่องถึงปี 2547 จึงทำให้บริษัทมีความพร้อม
ในการบริหารจัดการปริมาณงานที่เพิ่มขึ้นจากการเติบโตของยอดขายที่เพิ่มขึ้นอย่างต่อเนื่องและมีประสิทธิภาพ
บริษัทได้ปฏิบัติตามเงื่อนไขในแผนฟื้นฟูกิจการ
ตามข้อกำหนดสำหรับกรณีที่ถือได้ว่าบริษัทปฏิบัติสำเร็จตามแผนฟื้นฟูกิจการครบถ้วนแล้ว
ตั้งแต่เดือนพฤษภาคม 2546 ผู้บริหารแผน
ได้ดำเนินการตามขั้นตอนก่อนออกจากแผนฟื้นฟูกิจการจนครบถ้วนรวมทั้งการโอนหลักประกันที่เป็นโครงการที่ไม่สามารถพัฒนา
เพื่อชำระหนี้ให้เจ้าหนี้มีประกันและแปลงหนี้ส่วนที่เหลือเป็นทุนให้เจ้าหนี้
และแต่งตั้งสถาบันการเงินเป็นผู้รับจำนองหลักทรัพย์สำหรับเจ้าหนี้ต่างประเทศที่ยังไม่สามารถมารับการโอนหลักประกัน
ผู้บริหารแผนได้ยื่นคำขอต่อศาลล้มละลายกลางเพื่อขอให้ศาลมีคำสั่งยกเลิกการฟื้นฟูกิจการของบริษัท
ซึ่งศาลได้มีคำสั่งยกเลิกการฟื้นฟูกิจการของบริษัท เมื่อวันที่ 12 เมษายน 2547

ผลประกอบการในปี 2547 บริษัทมีกำไรสุทธิรวม 1,015,517,111 ล้านบาท และ
ส่วนของผู้ถือหุ้นมีจำนวน เท่ากับ 5,133,956,298 ล้านบาท ในขณะที่หนี้สินรวมมีจำนวนเท่ากับ
6,622,709,686 ล้านบาท ส่งผลให้อัตราส่วนหนี้สินต่อทุนเท่าเปรียบเทียบกับปี 2546 ที่ระดับ
1.29 เท่า เนื่องจากบริษัทมีการลงทุนอัตราส่วนสภาพคล่องของปี 2547 เท่ากับ 5.59 เท่า
เพิ่มขึ้นเมื่อเทียบกับ 2.45 เท่าในปี 2546 เนื่องจากในปี 2547
สินทรัพย์หมุนเวียนเพิ่มขึ้นจากรายการต้นทุนการพัฒนาโครงการอสังหาริมทรัพย์เนื่องจากมีการพัฒนาโครงการเพิ่มมากขึ้นและหนี้สินหมุนเวียนลดลงจากเงินกู้ยืมระยะสั้นที่ลดลงเนื่องจากบริษัทมีการออกหุ้นกู้
3 ชุดมีอายุ 1 ปี 6 เดือน 2 ปี และ 2 ปี 6 เดือน มูลค่ารวม 1,550 ล้านบาท และทำให้
บริษัทมีสภาพคล่องหมุนเร็วขึ้น
โดยบริษัทได้ลงทุนในการพัฒนาโครงการเพิ่มขึ้นแต่ก็ยังคงมีนโยบายในการบริหารสภาพคล่องให้อยู่ในระดับที่เหมาะสม

ปี 2548 บริษัทได้เตรียมความพร้อมหลายประการเช่นการสร้างแบรนด์ ( Brand Building)
การปรับปรุงสินค้าใหม่เข้าสู่ตลาด รวมทั้งการเปิดตัวโครงการใหม่ อีกหลายโครงการ
เพื่อเป็นการขยายฐานการขายโดยเฉพาะการสร้างแบรนด์นั้นบริษัทถือเป็นความภูมิใจเป็นอย่างยิ่งเพราะบริษัทไม่ได้มุ่งเน้นการทำแบรนด์เพื่อสร้างภาพพจน์ของบริษัทเท่านั้นแต่บริษัทนับเป็นบริษัทพัฒนาอสังหาริมทรัพย์แห่งแรกที่ได้เน้นการสร้างแบรนด์องค์กร
รวมตลอดจนการปรับปรุงภายในองค์กรลงไปถึงพนักงานทุกระดับทุกฝ่าย
ให้มีความมั่นใจและร่วมใจกันพัฒนาองค์กร เพื่อให้บริการลูกค้า
อันส่งเสริมให้เกิดภาพพจน์ที่ดีของบริษัทต่อสาธารณชนด้านการพัฒนาผลิตภัณฑ์ ในปีนี้
นอกจากบริษัทจะเน้นทำเล ที่ตั้งที่ดินที่มีศักยภาพ โดยที่ดินโครงการของบริษัทโดยส่วนใหญ่แล้ว
จะตั้งอยู่ในบริเวณใกล้ทางด่วน ทางรถไฟฟ้า รวมตลอดจนใกล้กับสนามบิน สุวรรณภูมิ
ที่จะเปิดใช้ในปีนี้ ตัวผลิตภัณฑ์เองบริษัทได้เสนอ “บ้านคนเมือง” อันเป็นผลิตภัณฑ์ใหม่
เพื่อตอบสนองการใช้ชีวิตของคนกรุงเทพรุ่นใหม่
ซึ่งมีการนำเสนอในโครงการแรกที่จะเปิดตัวในเดือนพฤษภาคมนี้ ได้แก่ “ โครงการ
เพอร์เฟคเพลส พระราม 5 ”

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุน)